Ο **Τζίμι Τζόουνς** (αγγλικά: *Jimmy Jones*, 25 Ιουλίου 1928 – 13 Φεβρουαρίου 2014) ήταν Βορειοϊρλανδός ποδοσφαιριστής που αγωνίζονταν ως κεντρικός επιθετικός. Αναδείχθηκε στον καλύτερο σκόρερ της χώρας του στη μεταπολεμική περίοδο και έναν από τους κορυφαίους όλων των εποχών.

Βιογραφία
---------

Ο Τζόουνς γεννήθηκε στο σπίτι της γιαγιάς του και ήταν το μοναχοπαίδι ενός λοχία της αστυνομίας. Μετά την εκπαίδευση στο τεχνικό κολέγιο του Λάργκαν, ξεκίνησε να δουλεύει σαν μηχανικός και παράλληλα να παίζει ποδόσφαιρο στην ομάδα νέων της Γκλέναβον τη σεζόν 1944–45 σημειώνοντας 40 γκολ σε 31 επίσημους αγώνες συμμετέχοντας στο μεσαίο πρωτάθλημα του Ούλστερ και τον επόμενο χρόνο στη Σάνκιλ Γιανγκ Μπόις.

Το 1946 υπέγραψε επαγγελματικό συμβόλαιο με τη Μπέλφαστ Σέλτικ, από τις πιο ιστορικούς συλλόγους της χώρας κάνοντας άμεσα εντύπωση στην ομάδα, καθώς ήταν πρώτος σκόρερ του πρωταθλήματος με 28 γκολ και συνολικά 63 σε όλους τους επίσημους αγώνες της σεζόν 1947–48. Εύσωμος και δυναμικός, είχε την ικανότητα χρήσης και των δύο ποδιών του και ήταν εξίσου ικανός με το κεφάλι. Κατά τη διάρκεια της επόμενης αγωνιστικής περιόδου, σημείωσε 27 γκολ σε 19 παιχνίδια πρωταθλήματος (συμπεριλαμβανομένων έξι χατ τρικ), πριν από ένα περίφημο αγώνα της *Boxing Day* του 1948 με την Λίνφιλντ που τελείωσε με 1–1. Στο τέλος του αγώνα οι οπαδοί της αντιπάλου επιτέθηκαν στους παίκτες της Σέλτικ και ο Τζόουνς κυνηγήθηκε, η αστυνομία ήταν ουσιαστικά απούσα, με την συνδρομή του αντιπάλου τερματοφύλακα κατάφερε τελικά να ξεφύγει από μία ταράτσα αλλά έσπασε το πόδι του. Αυτό το συμβάν ήταν η αιτία που η Μπέλφαστ Σέλτικ παραιτήθηκε από το πρωτάθλημα στο τέλος της σεζόν και αποχώρησε από το ποδόσφαιρο. Ο Τζόουνς υποβλήθηκε σε χειρουργική επέμβαση για να σώσει το πόδι του που έχει υποστεί συντριπτικό κάταγμα στην κνήμη (η οποία άφησε το δεξί του πόδι κοντύτερο από το αριστερό), αλλά δεν έπαιξε και πάλι μέχρι τον Μάρτιο του 1950, όταν υπέγραψε για την Ιρλανδικό Ενδιάμεσο Πρωτάθλημα με την Λάρνε.

Μετά από μία σύντομη περίοδο εκεί, εντάχθηκε στη Φούλαμ το καλοκαίρι του 1950, όπου πέρασε μία σεζόν αλλά δεν έκανε καμία εμφανίση στην πρώτη ομάδα για γραφειοκρατικους λόγους και αγωνίστηκε με τη δεύτερη μόνο ομάδα. 
Το 1951 εντάχθηκε στη Γκλέναβον, όπου πέρασε 11 χρόνια και έγινε θρύλος του συλλόγου. Ήταν ο κορυφαίος σκόρερ του πρωταθλήματος σε 6 σεζόν (επίδοση ακόμα αξεπέραστη) και δέκα πρώτος σκόρερ της ομάδας, κατά τη διάρκεια της πιο επιτυχημένης περιόδου στην ιστορία του συλλόγου, όπου κέρδισε το πρωτάθλημα και το Κύπελλο Ιρλανδίας τρεις φορές το καθένα. Ο Τζόουνς σημείωσε επίσης 74 γκολ σε όλες τις διοργανώσεις κατά τη διάρκεια της χρονιάς 1956–57. Σημείωσε συνολικά 517 γκολ σε επίσημους αγώνες για τη Γκλέναβον.
Αργότερα αγωνίστηκε σε τρεις ακόμα ομάδες, πριν αποσυρθεί το 1965 με εθνικό ρεκόρ 646 γκολ σε επίσημους αγώνες πρώτης κατηγορίας και κυπέλλων. Είναι πρώτος σκόρερ στην ιστορία του Κυπέλλου Βόρειας Ιρλανδίας με 37 γκολ.

Ο Τζόουνς σημείωσε τρία γκολ στην αντιπροσωπευτική ομάδα της Ιρλανδικής Λίγκας, η οποία νίκησε την ομάδα της Φούτμπολ Λιγκ με 5–3 στο Γουίδσορ Παρκ το 1953, και έπαιξε σε τρία διεθνή παιχνίδια για τη Βόρεια Ιρλανδία, σημειώνοντας ένα γκολ στο ντεμπούτο του σε βάρος της  Ουαλίας στο Κάρντιφ στο Βρετανικό Εσωτερικό Πρωτάθλημα του 1956, διοργάνωση που η εθνική του ομάδα κατέκτησε τον τίτλο, όπως και την επόμενη χρονιά. Συνολικά κατά τη διάρκεια της καριέρας του σημείωσε τουλάχιστον 840 τέρματα σε 756 επίσημα παιχνίδια, αριθμός που τον κατατάσσει στην τέταρτη θέση των σκόρερ όλων των εποχών.

Επέστρεψε στην αγαπημένη του Γκλέναβον ως προπονητής για τρία χρόνια από το 1969 και παραμένει ήρωας του συλλόγου. Ταλαντούχος αθλητής και σε άλλα σπορ, ήταν επίσης δρομέας μοτοσικλετών στα νιάτα του, αγωνιζόμενος τακτικά στο Γκραν Πρι του Ούλστερ.

Στατιστικά στοιχεία επίσημων αγώνων
-----------------------------------

| Ομάδα | Χρονική περίοδος | Αγώνες | Γκολ |
| --- | --- | --- | --- |
| Σανισάιντ | 1943–1944 | 5+ | 7+ |
| Γκλέναβον (νέων) | 1944–1945 | 31 | 40 |
| Σάνκιλ Γιανγκ Μεν | 1945–1946 | 31 | 55 |
| Μπέλφαστ Σέλτικ Β | 1946–1947 | 17+ | 32+ |
| Μπέλφαστ Σέλτικ | 1946–1948 | 82 | 102 |
| Φούλαμ (αναπλ) | 1950–1951 | 1+ | 0 |
| Γκλέναβον | 1951–1962 | 465 | 516 |
| Γκλέναβον (αναπλ) | 1945, 1962 | 8 | 13 |
| Πόρτανταουν | 1962–1963 | 28 | 14 |
| Μπανγκόρ | 1963–1964 | 26 | 14 |
| Νιούρι Σίτι ΦΚ | 1964–1965 | 32 | 32 |
| Εθνική Νέων Βόρειας Ιρλανδίας | 1947 | 1 | 2 |
| Εθνική Βόρειας Ιρλανδίας | 1956–1957 | 3 | 1 |
| Επιλογές πρωταθλήματος | 1947–1959 | 24 | 11 |
| Άλλες επιλογές | 1963 | 1 | 1 |
| Σύνολα | **756+** | **840+** |

Πηγή : RSSSF - Jimmy Jones (2022)

Τίτλοι και διακρίσεις
---------------------

**Γκλέναβον ΦΚ**

* Πρωτάθλημα Βόρειας Ιρλανδίας (3) : 1951–52 , 1956–57 , 1959–1960
* Κύπελλο Βόρειας Ιρλανδίας (3) : 1956–57 , 1958–59 , 1960–61

**Βόρεια Ιρλανδία**

* *British Home Championship* (2) : 1956, 1957

**Ατομικές διακρίσεις**

* Πρώτος σκόρερ πρωταθλήματος (6) : 1947–48 (28 γκολ), 1951–52 (27 γκολ), 1953–54 (32 γκολ), 1955–56 (26 γκολ), 1956–57 (33 γκολ), 1959–60 (29 γκολ)
* Πρώτος σκόρερ όλων των εποχών Εθνικού Κυπέλλου Βόρειας Ιρλανδίας με 37 γκολ

Δείτε επίσης
------------

* Κατάλογος ποδοσφαιριστών ανδρών με 500 ή περισσότερα γκολ
* Κατάλογος ποδοσφαιριστών με τα περισσότερα τέρματα πρωταθλήματος

Παραπομπές
----------

1. 1 2  «RSSSF : Prolific Scorers Data» (στα Αγγλικά). Ανακτήθηκε στις 19 Ιανουαρίου 2024.
2. ↑  «Prolific Scorers Data - Jimmy Jones - Additional Data». Ανακτήθηκε στις 23 Δεκεμβρίου 2022.
3. ↑  «Jimmy Jones». Ανακτήθηκε στις 9 Ιανουαρίου 2022.
4. 1 2  «Jimmy Jones dies: Veteran footballer who still holds Irish League goal record». Ανακτήθηκε στις 17 Ιανουαρίου 2022.
5. ↑  «The other Grand Old Team: Belfast Celtic's return could open old wounds in Northern Ireland». Ανακτήθηκε στις 2 Ιουλίου 2022.
6. 1 2  «Northern Ireland - List of Topscorers». Ανακτήθηκε στις 18 Φεβρουαρίου 2021.
7. 1 2 3  «UEFA : Jimmy Jones, the Lurgan legend». Αρχειοθετήθηκε από το πρωτότυπο στις 2 Ιουλίου 2022. Ανακτήθηκε στις 2 Ιουλίου 2022.
8. 1 2 3  «Jimmy Jones: Rumbustious striker whose goals made him one of the most prolific scorers in the history of Irish football». Αρχειοθετήθηκε από το πρωτότυπο στις 6 Ιουλίου 2022. Ανακτήθηκε στις 6 Ιουλίου 2022.
9. 1 2  «Jones' sadness for Celtic still lingers on after 50 years». Ανακτήθηκε στις 19 Μαΐου 2021.
10. ↑  «Football in mourning for legend Jimmy Jones, the man caught up in one of local game's darkest days». Ανακτήθηκε στις 17 Ιανουαρίου 2022.
11. ↑  «The forgotten Celtic – crowd violence, league withdrawal and American glory». Ανακτήθηκε στις 2 Ιουλίου 2022.
12. 1 2  «Jimmy Jones: A sad day for Lurgan town and Glenavon». Ανακτήθηκε στις 19 Μαΐου 2021.
13. ↑  «Northern Ireland - Champions». Ανακτήθηκε στις 18 Φεβρουαρίου 2021.
14. ↑  «Northern Ireland - Cup Finals». Ανακτήθηκε στις 18 Φεβρουαρίου 2021.
15. ↑  «Irish League soccer legend Jimmy Jones passes away». Ανακτήθηκε στις 18 Φεβρουαρίου 2021.
16. ↑  «Dickson, Thomas Arnell ('Tommy')». Ανακτήθηκε στις 9 Ιανουαρίου 2022.
17. ↑  «Jimmy Jones». Ανακτήθηκε στις 17 Ιανουαρίου 2022.
18. ↑  «Лучшие бомбардиры в истории футбола». Αρχειοθετήθηκε από το πρωτότυπο στις 7 Απριλίου 2023. Ανακτήθηκε στις 7 Απριλίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζίμι Τζόουνς** |


|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |

* Τζίμι Τζόουνς's προφίλ παίκτη στο National-Football-Teams.comEdit on Wikidata